
ՀՅԴ-ն քիչ առաջ հրապարակել է նախընտրական հանրապետական ցուցակի առաջին 30 անունները: Ինչպես հայտնեց ՀՅԴ նախընտրական շտաբի պետ Աղվան Վարդանյանը, ցուցակը գլխավորելու է կուսակցության Բյուրոյի քաղաքական ներկայացուցիչ Արմեն Ռուստամյանը: Առաջին տասնյակում են նաև ՀՅԴ-ական երեք նախարարները:


Երկրորդ հորիզոնականում Աղվան Վարդանյանն է, երրորդում` Դավիթ Լոքյանը, չորրորդը Արմենուհի Կուրղինյանն է, հինգերորդը՝ Լևոն Մկրտչյանը, այնուհետեւ հաջորդաբար՝ Արծվիկ Մինասյան, Արմեն Բաբայան, Ռուզաննա Առաքելյան, Սպարտակ Սեյրանյան, Միքայել Մանուկյան:


Ըստ Վարդանյանի՝ ցուցակում նաև 45 անկուսակցական կա: Նախընտրական կարգախոսն է լինելու «Նոր սկիզբ, արդար Հայաստան»:


Նախօրեին համապետական ցուցակի առաջին տասնյակն էր հրապարակել ՀՅԴ կոալիցիոն գործընկեր՝ ՀՀԿ-ն: Ցուցակի առաջին հորիզոնականներում չկան ՀՀԿ նախագահ Սերժ Սարգսյանի, վարչապետ Կարեն Կարապետյանի, ԱԺ նախագահ Գալուստ Սահակյանի անունները: Ցուցակը գլխավորելու է նոյեմբերին ՀՀԿ-ական դարձած պաշտպանության նախարար Վիգեն Սարգսյանը: 


Infographics.am կայքը հրապարակել է ընտրություններին մասնակցող կուսակցությունների և դաշինքների ցուցակների տեսքը այս պահի դրությամբ:


 



